CERA8TIUM-TANULMÁNY0K 43 



Az Eucerastium algénuszban két szekciót különböztetek 

 meg: 1. Oligodontia. A tok fogainak száma 6 vagy 8, fala 

 vékony. Álvillásan elágazó, kopaszodó növények. Száruk kevéssé 

 fásodik el. Területünkön nem fordulnak elő. 2. Decodontia. 

 A tok fogainak 8záma 10, fala vastagabb, a fogak csak kifelé 

 görbülnek kissé és szélükön behajlanak. Többé-kevésbbé szőrkép- 

 letekkel fedettek. Száruk jobbára erősebben elfásodik. 



Különös jelentőséget tulajdonított Williams a tok erezeté- 

 nek és a fogak görbülésmódjának, ami azonban csak mester- 

 séges rendszerek felállítására vezetett. A termésfal epidermisze 

 hosszanti irányban megnyúlt sejtekből áll, melyeknek külső 

 tangenciális fala vastag, fásodott, a radiális sejtfalak ellenben 

 vékonyabbak, úgyszintén a belső tangenciális sejtfal is. Találunk 

 azonkívül, rendesen csak foszlányokban, egyetlen parenchy- 

 matikus sejtsort is a perikarpium belső oldalán. A termés szára- 

 dása alkalmával, mely éréskor áll elő, vagy mesterségesen is 

 előidézhető (glycerinnel, sóoldattal, magnéziumchloriddal) nem- 

 csak a sejtüreg nedvességtartalma tűnik el, hanem a sejtfalak 

 imbibiciós nedvessége is. Ennek következtében az epidermisz- 

 sejtek fásodott külső falai szélességükben jobban húzódnak 

 össze, mint hosszúságban, az epidermiszben tangenciális feszült- 

 ség áll elő s a tok felső részén a karpellumok összenövésének 

 helyén a kopácsok elválnak. A fogak szétválnak, kissé hátrafelé 

 görbülnek és széleik kissé kifelé göngyölődnek. 



Sok Cerastium-faj epidermiszsejtjei hosszirányban kevésbbé 

 nyúltak meg és a perikarpium vékonyabb, a fogak tehát más 

 torziósjelenségeket mutatnak : csúcsuktól kezdve kifelé göngyö- 

 lődnek a dehiscentia után (circinato-convoluti). Egyes fogak 

 azonban itt is néha szélükön kihajlottak (margine revoluti). 

 Viszont ha a tok teljes érés előtt kénytelen felnyílni, amikor az 

 epidermiszsejtek nem érték még el teljes hosszúságukat, akkor 

 a rendesen „margine revolutus" fogak „circinato-convolutus" 

 torziót fognak felmutatni. Herbáriumokban ez közönséges jelen- 

 ség az éretlenül megszárított tokokon. 



Nyilvánvaló ezekből, hogy e torziójelenségek nem alkal- 

 masak természetes szekciók felállítására. A Strephodon (denti- 

 bus circinato convolutis) és Orthodon (dentibus margine tantum 

 revolutis) szekciók nem tüntetik fel az igazi, filogenetikus rokon- 

 ságot, így került például a C. filiforme a Strephodon szekcióba, 

 pedig minden egyéb tulajdonsága az „Orthodon" szekcióba 

 utalta. A C. uniflorum-ot hol az egyikbe, hol a másikba sorolták. 

 Ehhez járul, hogy a legtöbb Cerastium-fajt termés nélkül talál- 

 juk a herbáriumokban, a gyűjtött tokokon pedig nehézségbe 

 ütközik azok érett voltának vagy fejletlen korban való szárítás 

 által okozott felrepedésének megállapítása. 



Fontos jellege a Cerastiumoknak a levél alakja, amely a 

 nagyságbeli ingadozásokat leszámítva, állandó. A murvák, a 

 csésze és a pártalevelek alakja és a szerkezete szintén fontos 



4* 



